section_heading: Životopis
paragraph_text: Kad je izbio Drugi svjetski rat, ponovo se nastavio boriti za svoju domovinu. Služio je u raznim postrojbama, došavši do čina satnika. Uz još jednog prijatelja, osnovao je Tajnu poljsku vojsku koja je imala uporišta u gotovo svim većim gradovima središnje Poljske. U kratko vrijeme okupilo se 8000 boraca, više od polovine ih je bilo naoružano. Pilecki je kasnije te svoje postrojbe podredio i uklopio u Domovinsku armiju.